14/08/2013 | Administración LocalMunicipal
Melide
Aprobación definitiva da modificación regulamento do servizo de axuda no fogar do Concello de Melide

O Pleno da corporación, na sesión que tivo lugar o día 9 de maio de 2013, aprobou inicialmente a Modificación do regulamento do servizo de axuda no fogar do Concello de Melide. Publicado no BOP nº 103 de data 31 de maio de 2013, e non sendo presentadas reclamacións durante o periodo de exposición pública de 30 días, enténdese definitivamente aprobada a seguinte modificación do regulamento do servizo de axuda no fogar do Concello de Melide A prestación do servizo de axuda no fogar realizarase por parte do Concello de Melide de conformidade ao disposto en: - A Lei 7/1985, do 2 de abril, reguladora das Bases do réxime local. - A Lei 5/1997, do 22 de xullo, de administración local de Galicia. - A Lei 13/2008, do 3 de decembro, de servizos sociais de Galicia. - O Decreto 240/1995, do 28 de xullo, polo que se regulan os servizos sociais de atención primaria. - A Orde do 22 de xaneiro de 2009 pola que se regula o servizo de axuda no fogar, da Vicepresidencia da Igualdade e do Benestar. - A Lei 39/2006, do 14 de decembro, de promoción da autonomía persoal e atención ás persoas en situación de dependencia. - O Real decreto 727/2007, do 8 de xuño, sobre criterios para determinar as intensidades de protección dos servizos e a contía das prestacións económicas da Lei 39/2006. - A Orde do 17 de decembro de 2007, da Vicepresidencia da Igualdade e do Benestar, pola que se establecen os criterios para a elaboración do Programa individual de atención, fixación das intensidades de protección dos servizos, réxime de compatibilidades das prestacións e xestión das prestacións económicas no sistema para a autonomía e atención á dependencia na Comunidade autónoma de Galicia. - Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do Programa Individual de Atención e a organización e funcionamento dos órganos técnicos competente(DOG nº 34 do 19/02/2010). Modificado polo Decreto 148/2011, do 7 de xullo, (DOG nº 141 do 22/07/2011) - Orde do 2 de xaneiro de 2012 de desenvolvemento do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do Sistema para a Autonomía e a Atención á Dependencia, o procedemento para a elaboración do programa individual de atención e a organización e funcionamento dos órganos técnicos competentes.(DOG nº 9 do 13/01/2012) - Real Decreto-lei 20/2012, de 13 de xullo, de medidas para garantir a estabilidade orzamentaria e de fomento da competitividade. A Consellería de Traballo e Benestar da Xunta de Galicia aprobou o Decreto 99/2012, de 16 de marzo, polo que se regulan os servizos sociais comunitarios e o seu financiamento, dispoñendo na súa disposición derradeira primeira un prazo de dezaoito meses para a adaptación das súas ordenanzas municipais ao disposto nel. É obxecto deste novo Regulamento Municipal regular o programa de axuda no fogar prestado polo Concello de Melide, establecendo uns criterios homoxéneos para todos os usuarios e usuarias, independentemente da súa vía de acceso, é dicir, a través da Lei de dependencia ou ben por libre concorrencia. O programa de axuda no fogar ten por obxecto prestarlles un conxunto de atencións desde unha perspectiva integral e normalizadora ós/ás cidadáns no seu domicilio, naquelas situacións nas que teñen limitada a súa autonomía persoal ou nos casos de desestructuración familiar, facilitando a permanencia no seu propio contorno de convivencia e evitando así a súa posíbel institucionalización. O programa de axuda no fogar encádrase nos servizos sociais comunitarios, que constitúen o nivel máis próximo aos/ ás usuarios/as e ao seu ambiente familiar e social, constituíndose como un dos elementos básicos do sistema de servizos sociais. A axuda no fogar terá a consideración de prestación básica de servizos sociais de atención primaria inserta no sistema integrado de servizos sociais, de carácter complementario e transitorio, que non exime á familia das súas responsabilidades, con planificación, coordinación e control público, que a través de persoal cualificado e supervisado, presta, a nivel preventivo, educativo, asistencial e rehabilitador, unha serie de atencións e/ou coidados de carácter persoal, a persoas en situación de dependencia ou a familias e persoas con dificultades para procurar o seu benestar físico, social e psicolóxico, proporcionándolle a posibilidade de continuar no seu contorno natural, mentres isto sexa posíbel e conveniente. Garántese, en todo caso, o dereito do/a usuario/a á súa autodeterminación, respectando que poida gobernar e decidir a súa propia vida. Trátase dun servizo de carácter complementario e transitorio, que non desvincula ás familias das súas responsabilidades. A prestación da axuda no fogar, polo seu carácter preventivo, socio-educativo, asistencial e integrador, persegue os seguintes obxectivos: - Mellorar a calidade de vida das persoas usuarias - Garantir os dereitos das persoas en situación de dependencia, nos termos sinalados na Lei 39/2006. - Proporcionar a atención necesaria ás persoas dependentes, ou a persoas e/ou familias con dificultades na súa autonomía. - Previr situacións de deterioro persoal e social. - Favorecer a adquisición de habilidades que permitan un desenvolvemento máis autónomo na vida diaria. - Posibilitar a integración no contorno habitual de convivencia. - Apoiar a grupos familiares nas súas responsabilidades de atención. - Fomentar cambios favorábeis na dinámica familiar. - Evitar ou retardar, na medida do posíbel, o ingreso en centros ou establecementos residenciais. - Implicar aos/ás propios/as destinatarios/as do servizo na resolución da súa problemática persoal e/ou familiar. De conformidade coa valoración técnica realizada polos servizos sociais que en cada caso correspondan, poderán prestarse os seguintes tipos de atención: 1.- Atencións de carácter persoal. Son aquelas que se dirixen especificamente ao usuario cando este non poida realizalas por si mesmo ou cando precise apoio para levalas a cabo. Son as seguintes: - Apoio no coidado e hixiene persoal, así como axuda para vestirse. - Apoio para cambios posturais, mobilizacións, orientación espacio-temporal. - Control do réxime alimentario e axuda, se é o caso, para alimentarse. - Supervisión e administración, cando proceda, de tratamentos médicos e pequenas curas, prescritos por persoal facultativo. - Axuda para levantarse e deitarse e apoio á mobilidade dentro do fogar. - Compaña e actividades de ocio. - Acompañamento fora do fogar para a realización de diversas xestións tales como visitas médicas, sociais, tramitación de documentos e outras análogas. Cando estea recollido no seu proxecto individual. As saídas fóra do domicilio realizaranse con medios propios do usuario, de xeito que o/a auxiliar realice só funcións de acompañamento, non de traslado. - Axuda para o manexo de correspondencia, teléfono e pequenas xestións.2.- Atencións de carácter doméstico, entendéndose como tales aquelas actividades e tarefas que se realicen de forma cotiá no fogar referidas a: - Preparación de comidas axeitadas ao estado de saúde e necesidades do usuario. - Compra de alimentos e outros útiles de uso común (aseo, limpeza, vestiario, etc) con cargo ao usuario. - As tarefas de lavado de roupa, recollida e outras análogas. - A limpeza básica e mantemento da hixiene do fogar. Todas estas actuacións serán complementarias coas capacidades dos usuarios e doutras persoas do seu contorno inmediato. Para a realización destas actuacións o/a usuario/a deberá dispor ou proverse dos medios necesarios. No seu defecto, os servizos sociais competentes poderán xestionar os recursos axeitados para que as ditas atencións poidan ser realizadas convenientemente, tales como servizo de comidas a domicilio, lavandería e determinados equipamentos.3.- Atencións de carácter psicosocial e educativo, referidas a intervencións técnico profesionais, formativas e de apoio ao desenvolvemento das capacidades persoais, a afectividade, a convivencia e a integración na comunidade onde se desenvolva a vida do usuario, así como o apoio á estruturación familiar. Entre outras serían as seguintes: - Soporte a familias con problemas relacionais ou de atención a menores en risco de exclusión. - Asesoramento e formación de pais. - Apoio na relación co contorno social. - Educación nos hábitos alimenticios e de hixiene. - Apoio na organización doméstica e de habilidades sociais. - Aquelas outras que se valoren tecnicamente como realizábeis dentro do proxecto individual.4.- Atencións de carácter complementario, con carácter complementario o servizo de axuda no fogar poderá incorporar, entre outros, os seguintes tipos de atención: - Teleasistencia e similares. - Comida a domicilio. - Lavandería a domicilio. - Aqueloutras que se valoren tecnicamente como realizábeis dentro do programa. Como norma básica, todas as accións desenvolvidas desde o servizo de axuda no fogar terán un carácter excepcional e complementario das capacidades do/a usuario/a e doutras persoas do seu ámbito inmediato. En ningún caso se prestarán atencións que o/a beneficiario/a ou a súa familia e/ou achegados poidan desenvolver por si mesmos, de xeito que se potencie ao máximo a súa autonomía.5.- Labores excluídas: En xeral non se realizarán os labores de: · A realización de actividades domésticas que non fosen incluídas no proxecto de intervención e no acordo de servizo. · Actuacións que, polo seu carácter sanitario, deban en todo caso ser realizadas por persoal facultativo. Limpeza de portais ou escaleiras comunitarias, labores de xardín e horta, alimentación e aseo de animais, limpeza de cristais en situación de risco, limpeza de teitos e paredes e de espazos no exterior da vivenda e todos aqueles que non vaian dirixidos a/o usuario/a do servizo, excepto que deban efectuarse segundo o criterio do técnico responsábel do programa previa valoración da súa situación social e económica. O servizo está dirixido, en xeral, a toda a poboación empadroada no Concello de Melide, tendo carácter prioritario as persoas en situación de dependencia ás que se lles recoñecese o dito servizo/prestación ao abeiro da Orde do 2 de xaneiro de 2012 de desenvolvemento do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do Sistema para a Autonomía e a Atención á Dependencia, o procedemento para a elaboración do programa individual de atención e a organización e funcionamento dos órganos técnicos competentes (DOG nº 9 do 13/01/2012), así como aos cidadáns e/ou unidades de convivencia que polas súas circunstancias persoais, físicas, psíquicas ou familiares, teñan limitada a súa autonomía persoal e/ou a súa capacidade de relación social, e que precisen dalgunha das atencións descritas no artigo 3, sempre e cando este sexa o recurso axeitado segundo a valoración dos profesionais dos servizos sociais comunitarios. Ás adxudicacións do servizo aplicaráselle o límite que necesariamente se desprenda de criterios de dispoñibilidade orzamentaria. Con carácter xeral, os posíbeis usuarios serán: - Persoas que teñen recoñecida a situación de dependencia, en aplicación do establecido na Lei 39/2006 segundo o que se establece no seu Programa Individual de Atención, nos temos e coas intensidades previstas. - Familias ou persoas que presenten disfuncións que poidan ser susceptíbeis de mellora cunha adecuada atención a domicilio. - Persoas maiores ou persoas con limitación da súa autonomía, que co apoio do servizo de axuda no fogar poidan continuar vivindo no seu fogar. - Persoas que teñen ao seu cargo, maiores ou persoas con discapacidades ou enfermidades crónicas e que precisen apoio para atendelas. - Familias con menores aos que haxa que atender por circunstancias persoais ou sociais que afecten aos seus coidadores que sexan suficientemente xustificadas. - Colectivos específicos que presenten situacións de risco e exclusión social, ou teñan alto risco de padecelas. - En xeral cando exista unha situación de desatención familiar ou persoal avaliada tecnicamente e que xustifique a intervención do servizo. Non poderán ser usuarios/as do servizo: - As persoas que presenten un estado de deterioro físico e/ou psicolóxico tal que provoque unha valoración técnica de internamento asistido en centro residencial. As persoas usuarias do servizo, no marco dos dereitos que con carácter xeral se lles recoñecen na lexislación aplicable sobre servizos sociais e, se é o caso, sobre o procedemento administrativo común, terán dereito: - A seren atendidos co máximo respecto á súa persoa e intimidade persoal e familiar. - A recibir o servizo nos termos sinalados no contrato. - A recibir información sobre a organización e regulamento do servizo. - A recibir unha atención individualizada acorde ás súas necesidades específicas. - A presentar queixas, suxestións ou reclamacións ante o persoal coordinador do servizo. - Ao tratamento confidencial dos seus datos e a coñeceren a situación do seu expediente. - A recibiren información precisa e clara sobre as posibles modificacións sobrevidas durante a prestación efectiva do servizo. - A seren tratadas co respecto debido á súa dignidade. - A recibiren unha atención adaptada ás súas necesidades, coa calidade e duración prescritas en cada caso. Son obrigas dos usuarios/as: - Respectar as condicións nas que se concedeu a prestación do servizo, facilitando a execución das tarefas ao persoal ao cargo e poñendo á súa disposición, se fose o caso, os medios materiais necesarios (alimentos, productos de limpeza e hixiene e outros que se precisen). - Gardar respecto e colaborar, na medida das súas posibilidades, no desenvolvemento do servizo en función das súas capacidades e nos termos acordados en cada caso. - Informar dos cambios que se produzan na situación persoal, económica ou familiar que teñan relación coa prestación do servizo e que puidesen dar lugar á súa modificación, suspensión ou extinción. - Informar inmediatamente aos servizos sociais daquelas enfermidades infecto-contaxiosas que sobreviñesen durante a prestación do servizo, co fin de adoptar as medidas necesarias de protección. - Non exixir tarefas ou actividades non incluídas no programa individual de atención ou no proxecto de intervención. - Participar no pagamento do servizo nos termos que se estableza na súa norma reguladora. - A comunicar, en circunstancias ordinarias e previsibles, con dez días de antelación, calquera ausencia temporal do domicilio que puidese impedir a prestación do servizo. O Servizo de Axuda no Fogar é un servizo de competencia municipal que poderá prestarse mediante xestión directa ou indirecta, de conformidade cos modos de xestión previstos no artigo 85 da Lei 7/1985, do 2 de abril, reguladora das Bases do réxime local. O Concello poderá establecer acordos con entidades para prestar o servizo, tal e como establece o artigo 154 e seguintes do Real decreto lexislativo 2 /2000, do 16 de xuño, polo que se aproba o Texto refundido da Lei de contratos das administracións públicas. O persoal que pode intervir no servizo de axuda no fogar estará composto por profesionais e, de ser o caso, voluntarios/ as. En calquera caso intervirán no dito servizo o/a traballador/a social dos servizos sociais comunitarios e os/as auxiliares de axuda no fogar. O mesmo carácter de profesional terán, de ser o caso, os traballadores sociais da entidade xestora do servizo.1. A/o traballador/a social dos servizos sociais comunitarios corresponderanlle as seguintes funcións: a. A programación xeral do servizo. b. A coordinación deste e dos recursos necesarios. c. As xestións para o seu financiamento. d. A difusión e información sobre o servizo. e. A organización da formación e reciclaxe do persoal. f. A recepción das demandas. g. A avaliación das necesidades. h. A proposta de concesión/denegación do/s servizo/s, así como a formulación de propostas da súa ampliación ou redución. i. A valoración da idoneidade do persoal. j. A programación de cada servizo en concreto. k. A estimulación para a autoaxuda e participación familiar. l. A coordinación dos diferentes axentes intervenientes. m. A asignación e supervisión de tarefas. n. A avaliación e seguimento dos casos atendidos. o. A coordinación do servizo con asociacións, institucións, profesionais e voluntariado.2. De ser o caso, os/as traballadores/as sociais da entidade xestora do servizo: a. Coordinación do servizo e dos recursos humanos necesarios. b. Supervisión e seguimento do servizo. c. Mantemento das canles de comunicación co/coa traballadora social dos servizos sociais comunitarios.3. Aos/ás auxiliares de axuda no fogar corresponderalles as seguintes funcións: O persoal que presta a atención directa nos domicilios das persoas usuarias estará formado por auxiliares de axuda no fogar, que, no caso de atender a persoas afectadas por déficit de autonomía, deberán estar en posesión do título de formación profesional de grao medio de “atención sociosanitaria” ou equivalente, regulado polo Real decreto 496/2003, do 2 de maio ou en posesión do certificado de profesionalidade de “atención sociosanitaria a persoas no domicilio” ou equivalente, ou regulado no Real decreto 1379/2003 do 1 de agosto. En todo caso, o persoal que preste atención directa aos usuarios deberá ter a titulación que esixa a normativa vixente en cada momento. a. Asistenciais, de atención persoal e doméstica, tanto co usuario como co seu contorno. b. De orientación/información en actividades da vida cotiá, favorecendo unha normalización no funcionamento do fogar. c. Educativas, potenciando o protagonismo do usuario/a, non o substituíndo naquelas tarefas que poida realizar por si mesmo/a e facilitándolle as canles de comunicación co seu contorno. d. De colaboración co/a traballador/a social na coordinación e avaliación do servizo.4. No programa de axuda no fogar poderán intervir, a maiores, outros profesionais (educador/a familiar, psicólogo/a, animador/a sociocultural, etc.), os cales intervirán para cada caso cunha programación específica, elaborada para o efecto, e debidamente coordinada polo/a traballador/a social, con mención dos obxectivos, metodoloxía e sistemas de avaliación en equipo. Tamén poderán tomar parte no servizo os/as voluntarios/as, entendendo por tales aquelas persoas que actúan de forma solidaria, sen expectativas de remuneración económica e dentro do programa de intervención correspondente, complementando de forma coordinada as funcións e tarefas do persoal anteriormente descrito. As tarefas que poderán desempeñar serán: a. Compaña dentro e fóra do domicilio. b. Realización de xestións fóra do domicilio (compra, receitas, xestións simples coa administración, etc.). c. Ocupación do tempo libre (xogos, entretemento, reforzo escolar, etc.). d. Fomento de relacións. e. Calquera outra que, sendo acordada polo equipo responsábel do/s servizo/s, non sexan necesariamente susceptíbeis de responsabilidade por parte de profesionais. Para tal fin estarase ao disposto na Lei 3/2000, do 22 de decembro, do voluntariado de Galicia e na Lei 13/2008, do 3 de decembro, de servizos sociais de Galicia. O acceso ao servizo producirase a través dos servizos sociais comunitarios, de acordo coas seguintes modalidades: 1. O acceso ao servizo será directo para persoas que, tendo recoñecida a situación de dependencia, se lles asigne a axuda no fogar a correspondente resolución de Programa Individual de Atención, consonte ao establecido na Orde do 2 de xaneiro de 2012 de desenvolvemento do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do Sistema para a Autonomía e a Atención á Dependencia, o procedemento para a elaboración do programa individual de atención e a organización e funcionamento dos órganos técnicos competentes (DOG nº 9 do 13/01/2012). 2. O acceso ao servizo resolverase en réxime de libre concorrencia de acordo cos criterios establecidos neste Regulamento municipal, e previa prescrición técnica favorábel dos servizos sociais comunitarios a) para as persoas que non teñan o recoñecemento da situación de dependencia, ou non lles asista o dereito de acceso efectivo ao catálogo de servizos de atención á dependencia segundo o calendario de implantación que se establece na Lei 39/2006, ou se atopen no programa de asignación de recursos ou pendientes da súa inclusión no mesmo b) nas situacións nas que a problemática principal estea relacionada con aspectos convivenciais e socio educativos. a.- Presentación da solicitude, segundo o anexo I deste regulamento, dirixida á Alcaldesa no Rexistro Municipal do Concello, acompañada da seguinte documentación: I. Fotocopia do DNI da persoa beneficiaria do servizo e das persoas que convivan no mesmo domicilio, de ser o caso. II. Fotocopia da tarxeta sanitaria da persoa solicitante. III. Empadroamento colectivo IV. Informe médico ou clínico sobre o seu estado de saúde (anexo II). V. Certificado de discapacidade e/ou certificado do grao e nivel de dependencia, de ser o caso. VI. Xustificantes de ingresos da persoa solicitante e do resto dos membros da unidade de convivencia: 1. Fotocopia da última declaración da renda, ou no seu defecto, certificado de imputacións do IRPF, expedido pola Axencia Tributaria correspondente.2. Certificados de todos os ingresos procedentes de salarios, pensións, subsidios e outros bens que posúan 3. Xustificante de aluguer de vivenda, de ser o caso.4. Calquera outra documentación que sexa requirida polo traballador/a social para a valoración do seu expediente. En todo caso, o tratamento da información contida nos expedientes individuais, realizarase de acordo coa normativa vixente, en materia de protección de datos de carácter persoal. As solicitudes incompletas contarán cun prazo de 10 días para emendar deficiencias, en caso de non facelo, serán arquivadas sen máis trámite tal como se establece na lexislación que regula o procedemento administrativo. b.- As solicitudes presentadas serán valoradas polo/a traballador/a social dos servizos sociais comunitarios do Concello, que, unha vez realizada a correspondente visita domiciliaria, determinará, mediante o informe técnico, a idoneidade do servizo, así como a intensidade recomendable para cada caso concreto, tendo en conta todas as circunstancias de necesidade e a aplicación do baremo establecido a tal fin, segundo anexo V. c.- O departamento de Servizos Sociais elaborará un Informe – proposta que será elevado ao órgano competente para dictar resolución. O prazo máximo para resolver será de tres meses. No caso de que sexa favorable, a mesma terá a consideración de alta no servizo. En caso de non existir dispoñibilidade, a solicitude pasará a integrarse na lista de agarda, nunha orde de prioridade determinada pola puntuación que obtivese na aplicación do baremo. No caso de empate da puntuación, atenderase por orde temporal da demanda. En todo caso quedarán en lista de espera aquelas solicitudes que non se poidan cubrir por falta do crédito orzamentario. Se o solicitante superase o ano na lista de espera, antes de proceder á alta no servizo, será obxecto dunha nova valoración da situación. d.- Cando concorran circunstancias que aconsellen a intervención inmediata do servizo, a Alcaldía resolverá o expediente, á vista do informe-proposta do/a traballador/a social. Este informe conterá as causas que motiven a tramitación pola vía de urxencia. O procedemento de urxencia terá validez mentres se manteña a situación desencadeante. A desaparición desta, levará consigo a extinción do servizo e a tramitación pola vía ordinaria. e.- Para o inicio da prestación do servizo será requisito previo asinar o acordo de servizo, segundo o modelo establecido no anexo IV deste regulamento. f.- Anualmente, farase unha revisión de todas as persoas beneficiarias do servizo, co fin de comprobar que cumpre as condicións para a continuidade do mesmo. Para a renovación anual do servizo, as persoas beneficiarias deberán presentar a documentación establecida no apartado a) deste artigo, agás aquela que xa conste no seu expediente individual.1. O prazo de alta no servizo, será como máximo dunha semana, desde que se dita resolución por parte da Alcaldía, tanto para as persoas que accedan a través da libre concorrencia como a través da vía de dependencia. Para as persoas usuarias ás que se lles concede o servizo, pola vía de urxencia, o prazo de alta será como máximo de dous días.2. Previo ao inicio do servizo, o persoal técnico realizará unha avaliación da situación e establecerá un consenso coa persoa usuaria, sobre as actuacións e tarefas a desenvolver no domicilio. Designarase tamén a persoa profesional de referencia.3. A asignación do persoal de atención directa farase en base ao perfil requerido para cada caso concreto, e realizarase unha visita domiciliaria para a presentación do persoal de atención directa á persoa usuaria. Os cambios no persoal técnico asignado, así como nos horarios de prestación do servizo, que deban efectuarse, por circunstancias de necesidades de organización do servizo, comunicaranse á persoa beneficiaria, seguindo en vigor o acordo asinado.4. Para o inicio da prestación do servizo, será requisito previo, asinar o acordo de servizo, segundo o modelo establecido no anexo IV deste regulamento.5. O persoal técnico elaborará un proxecto de intervención, segundo o anexo VI deste regulamento, que deberá conter: días da semana de atención, horario concreto no que se desenvolverá a prestación, identidade do persoal de atención directa responsable da execución do proxecto, obxectivos e tarefas a desempeñar no domicilio, e o seguimento efectivo da prestación no domicilio do usuario, con carácter mínimo bimensual.6. Farase entrega á persoa usuaria, dunha copia do regulamento de axuda no fogar, debidamente visada polo órgano competente.7. Así mesmo, entregarase á persoa usuaria e ao persoal de atención directa, o documento que conteña as tarefas a desenvolver no domicilio.8. Informarase ás persoas usuarias da existencia dun libro de reclamacións, que estará á súa disposición, para calquera queixa ou reclamación. No caso de queixa ou reclamación, facilitarase unha copia da queixa á persoa usuaria e remitirase o orixinal ao servizo de inspección no prazo de tres días, xunto cun informe do caso, segundo establece o artigo 6. i) do Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia.9. O departamento de servizos sociais do Concello abrirá un expediente por cada persoa usuaria ou por cada unidade de convivencia á que presta o servizo, no cal constará, cando menos: · Un informe de avaliación inicial, asinado polo técnico competente, responsable da coordinación do servizo de axuda no fogar. · Un proxecto de intervención, asinado polo técnico responsable, segundo o anexo VI deste regulamento. · Un acordo de servizo asinado entre o concello de Melide e a persoa usuaria, segundo o anexo IV deste regulamento. Informes de seguemento da prestación nos domicilios das persoas usuarias, que terán, como mínimo, un carácter bimensual, ou extraordinarios, cando as circunstancias así o aconsellen. A entidade contará e expoñerá publicamente o regulamento de funcionamento do programa, incluíndo como mínimo o seguinte: - ámbito de actuación - dereitos e deberes dos usuarios e da entidade - descrición dos servizos que se presta - procedemento para as altas, baixas, modificación ou suspensión do servizo - protocolo para o inicio da prestación efectiva - modelo de acordo de servizo entre o usuario e a entidade - horarios de atención ao público na oficina base do programa - límites horarios para a prestación do servizo. - réxime de visitas aos domicilios do técnico que leve o programa - protocolo de actuacións en caso de emerxencia - protocolo de substitución de persoal auxiliar de axuda no fogar e de cesación do servizo - protocolo de actuación no caso de queixa no libro de reclamacións - cadro de persoal anexo - cadro de prezos anexo 1. Son causas de extinción do servizo de axuda no fogar, as seguintes: a) A renuncia da persoa usuaria. b) O seu ingreso definitivo nun centro residencial. c) O traslado de residencia a outro concello. d) A baixa no padrón de habitantes. e) O falecemento. f) A desaparición das causas que motivaron a prestación do servizo. g) As necesidades do servizo en relación á atención de casos que, a xuízo da traballadora social, sexa prioritaria a súa atención, por limitacións financeiras do servizo. h) O incumprimento das condicións establecidas no contrato de prestación do servizo ou no resente regulamento. i) O non pagamento das cotas durante dous meses consecutivos e/ou devolución por dúas veces de recibos bancarios domiciliados k) A falla de colaboración do/a usuario/a ou da súa familia e/ou achegados para poder levar a bo termo as tarefas propostas. l) O deterioro psicofísico que faga recomendar o seu ingreso nun centro para unha correcta atención persoal. ll) O cambio do programa individual de atención cando o proxecto de intervención implique un cambio de asignación de recurso e a súa incompatibilidade co SAF. m) Polo remate do tempo de concesión estipulado no contrato. n) Pola ocultación e/ou falseamento dos datos, por parte do usuario/a ou dos seus familiares. o) Porque o concello deixe de prestar o servizo. p) A negativa de asinar o acordo de aceptación do servizo. q) Por reorganización do servizo debido a falta de orzamento do exercicio.2. Ademais, con carácter xeral, a alteración das circunstancias tidas en conta para a concesión do servizo, poderá dar lugar á modificación das condicións de prestación nas que fora concedido inicialmente. Os cambios de circunstancias, en calquera caso, deberán substanciarse no expediente individual, mediante un novo informe social.3. Cando se trate dun servizo público de axuda no fogar, asignado a persoas en situación de dependencia, na correspondente resolución de Programa Individual de Atención, consonte ao establecido na Orde de 2 de xaneiro de 2012, de desenvolvemento do Decreto 15/2010, do 4 de febreiro, polo que se regula o procedemento para o recoñecemento do sistema para a Autonomía e Atención á Dependencia, o procedemento para a elaboración do Programa Individual de Atención e a organización e funcionamento dos órganos técnicos competentes, modificado polo Decreto 148/2011, do 7 de xullo, a incoación por parte da entidade titular do servizo, dun expediente de extinción ou modificación das condicións de prestación do servizo, deberá notificarse en todo caso ao órgano competente para ditar resolución de Programa Individual de Atención. Son causa de suspensión temporal do servizo, logo de tramitación do correspondente expediente e informe razoado do persoal técnico coordinador do servizo, que deberá incorporarse ao expediente persoal, as que seguen: 1. Ausencia temporal do domicilio: neste caso o servizo poderá suspenderse por un máximo de tres meses, debendo acreditar a persoa usuaria as causas que motivan a súa ausencia.2. Modificación temporal das causas que motivaron a necesidade do servizo: poderá suspenderse o servizo en tanto persista o cambio de circusntancias causante da suspensión, coa excepción das prazas vinculadas a un dereito exercido dentro do sistema de autonomía e a atención á dependencia, suposto no que se estará ao disposto na correspondente normativa reguladora. O servizo de axuda no fogar regularase polas seguintes normas, que deberán respectar tanto o beneficiario/a e as persoas do seu entorno coma os profesionais ou voluntarios que interveñan no programa: - O/a auxiliar non traballará no domicilio en ausencia do/a usuario. Isto será de aplicación tamén no caso dos voluntarios/as. - A actuación do/a traballador/a de axuda no fogar e, de ser o caso, dos voluntarios, axustarase estrictamente ao proxecto tecnicamente establecido. A relación das traballadoras/es será directa co concello en non co usuario/a. - Calquera queixa ou suxestión que os prestadores do servizo reciban do usuario deberán poñela en coñecemento do/a técnico/a responsable, sen intervención do usuario. - Cando pola boa organización do servizo fose necesario realizar un cambio no horario ou unha substitución da traballadora poderá realizarse sen intervención ningunha do usuario, estando vixente igualmente o contrato. - A atención establecida non pode interferir nin limitar o dereito do/a beneficiario/a á súa intimidade. En consecuencia, o/a traballado/r familiar non poderá acompañarse de ningunha persoa allea ao servizo cando acceda ao seu traballo, e gardará en todo momento o respecto e sixilo profesional sobre os casos asignados; así mesmo, o/a usuario/a deberá gardar o debido respecto ao/á traballador/a, non indagando na súa intimidade. - Serán de conta do/a usuario/a todos os gastos de limpeza, comida, aseo,., podendo valorarse, non obstante, a xestión dunha axuda económica por tales conceptos en casos especiais, non tendo en caso ningún a consideración de prestación do servizo de axuda no fogar. - Ao/á auxiliar de axuda no fogar non lle está permitido recibir en custodia diñeiro, xoias nin obxecto ningún. Así mesmo deberá rexeitar calquera doazón (ben sexa en diñeiro ben calquera outra) efectuada polo/a usuario/a ou persoa achegada. - O/a auxiliar de axuda no fogar non dispoñerá das chaves de ningún domicilio, excepto cando as condicións do caso así o esixan e sempre co consentimento do responsable técnico directo do servizo e, por suposto, a demanda do usuario. - Non trasladar no seu vehículo aos usuarios en ningún caso. - Non ter relación de parentesco coa persoa usuaria de ata o segundo grao por afinidade ou terceiro grao por consanguinidade. - Eludir todo conflito persoal cos usuarios e cos restantes membros da unidade de convivencia, informando expresamente ás traballadoras sociais municipais de todo incidente para que se resolva. - Os/as usuarios/as absteranse en todo momento de facer comentario algún acerca da vida persoal ou modo de actuar da traballadora fora do horario laboral no que se atende podendo ser este motivo suficiente para causarlle a baixa inmediata no servizo. - Queda a criterio do persoal técnico do servizo de axuda no fogar o reforzar con persoal de apoio (outro/a traballador/a máis, voluntariado, etc.) ao/á traballado/ra familiar asignada para o caso nese momento. - Cando o/a usuario/a non se atope no domicilio no horario fixado para a súa atención, o/a traballador/a familiar non ten obriga de permanecer a espera. - O/a traballador/a familiar axustará as súas tarefas exclusivamente as detalladas no contrato asinado polo usuario. - Cando un/ha usuario/a queira modificar algún aspecto do seu contrato deberá acudir ao/á responsable do servizo de axuda no fogar a efectos da formulación dun novo. - Cada usuario/a estará obrigado/a ao pago da contía que se fixe, que deberá aboar mensualmente, para iso asinará a autorización bancaria no modelo que se lle proporcione (anexo VII). Dita tarifa calcularase en función dos ingresos económicos familiares. - As tarifas sufrirán unha revisión anual estando obrigado o/a usuario/a a actualizar a documentación pertinente que no primeiro trimestre do ano se lle solicitará. - Cando o/a auxiliar do servizo non poida prestalo por determinadas razóns (como baixa por enfermidade, motivos persoais, ou outras) intentarase cubrir a súa ausencia: ou ben cun/ha traballador/a cualificado/a contratado/a para atender o servizo con carácter temporal, ou con outro/a auxiliar que xa estea traballando, polo que o/a traballador/a social poderá decidir que durante ese período de tempo, o servizo se preste noutro horario diferente. - Cando sexa o/a usuario/a quen decida non cubrir a atención nos casos de ausencia do/a traballador/a familiar asignada, non se practicará desconto algún. - Os servizos prestaranse unicamente no domicilio. O servizo de axuda no fogar financiarase con cargo a: - Ás subvencións e/ou achegas da comunidade autónoma de Galicia, distinguindo entre as achegas xerais para o servizo, a través do plan concertado ou outras, que financiarán os casos non derivados da Lei de atención ás persoas en situación de dependencia e promoción da autonomía persoal, e as achegas destinadas a garantir o dereito das persoas en situación de dependencia, as cales financiarán só estes casos e suporán un límite orzamentario para a prestación dos servizos a este tipo de usuarios/as. - Coas achegas da Deputación provincial para o dito fin. - Cos recursos propios do concello. - Coa participación dos/as usuarios/as na forma establecida na Ordenanza fiscal do servizo. Terase en conta, o indicado respecto ao copagamento para persoas coa cualificación de dependencia segundo vaia sendo publicado. A intensidade do servizo determinarase, con carácter xeral, en horas mensuais de atención, distribuídas en función das necesidades da persoa usuaria e do informe social técnico. A intensidade do servizo de axuda no fogar para as persoas usuarias con dependencia valorada, están predeterminadas no seu programa Individual de atención (PIA). A súa aplicación horaria será flexible e conforme ao proxecto de intervención, de maneira que, se garanta a cobertura das necesidades de atención de carácter persoal na realización das actividades básicas da vida diaria, todos os días da semana. Cando a persoa usuaria manifeste o desexo de dispoñer de menos horas do mínimo do intervalo que marca a lei para o seu grao e nivel, ou así se acorde entre a persoa usuaria e o seu/súa traballador/a social, deberá facerse constar por escrito e será engadido ó seu expediente. Nos restantes casos a intensidade do servizo virá determinada pola valoración feita polos servizos sociais comunitarios básicos e o correspondente proxecto de intervención. O tempo de atención aos usuarios poderá ser modificado en función das variacións que se produzan nas súas circunstancias persoais ou familiares, e pola dispoñibilidade dos medios do servizo. O tempo de atención e a periodicidade do servizo determinarase en cada caso, pola necesidade que presente a persoa, a criterio profesional do técnico responsable do servizo do concello da Melide, que poderá modificarse en función das variacións que se produzan na situación persoal e familiar baremables, ou por necesidade da organización do servizo, que en todo caso deberá notificarse cunha antelación mínima de 10 días á persoa usuaria. A franxa horaria da prestación é a seguinte: - horario de prestación do servizo será de luns a venres, de 8:00 horas a 21:00 horas. - de xeito excepcional, e a criterio do responsable de axuda no fogar do concello da Melide, poderá prestarse os sábados, domingos e festivos. - no día non se pode superar as 2 horas diarias de atención, podendo ampliarse unha hora máis de xeito excepcional a criterio do responsable municipal do servizo. En calquera caso, en situacións excepcionais, e logo do informe social do/a traballador/a social, poderase ampliar tanto os días como as horas e o horario de prestación do servizo. A determinación da capacidade económica das persoas usuarias do servizo de axuda no fogar dependentes valoradas con dereito de atención recoñecido calcularase, tal e como prevé o artigo 59 do Decreto 99/2012 en atención á súa renda e, se é o caso, ao seu patrimonio. Teranse en conta, ademais, a renda e patrimonio do cónxuxe e a existencia de persoas conviventes economicamente dependentes. Para o cálculo da citada capacidade económica observaranse os criterios e regras dispostos na Resolución do 2 de decembro de 2008 da Secretaría de Estado de Políticas Sociais, Familia e Atención á Dependencia e á Discapacidade, pola que se publica o Acordo do Consello Territorial do Sistema para a Autonomía Persoal e Atención á Dependencia sobre determinación da capacidade económica do beneficiario e sobre os criterios de participación deste nas prestacións do dito sistema, así como ás normas regulamentarias promulgadas pola Xunta de Galicia que incorporen aquelas regras ao sistema galego de servizos sociais. Para o caso do servizo de axuda no fogar prestado a persoas usuarias diferentes das anteriores seguiranse os seguintes criterios: a) Computarase a renda de todas as persoas residentes na mesma unidade de convivencia. Para estes efectos considérase renda a suma de calquera das modalidades de ingreso a que se refire o artigo 6.2. da Lei 35/2006, do 28 de novembro, do imposto sobre a renda das persoas físicas. b) Computarase así mesmo o patrimonio neto de todas as persoas residentes na unidade de convivencia. Para estes efectos enténdese por patrimonio neto o conxunto de bens e dereitos de contido económico de que sexan titulares, determinados consonte as regras de valoración recollidas na Lei 19/1991, do 6 de xuño, do imposto sobre o patrimonio, con deducción das cargas e gravames de natureza real que diminúan o seu valor, así como das débedas e obrigas persoais das cales deba responder. Igualmente, para o cómputo do patrimonio neto deberán terse en conta as exencións que prevé a Lei 19/1991, do 6 de xuño, do imposto sobre o patrimonio, ao respecto da vivenda habitual e doutros bens e dereitos. c) A capacidade económica calcularase sumando todas as rendas computables, modificadas á alza pola suma dun 5% do patrimonio neto en cómputo anual, e dividindo o resultado da dita suma entre o total de persoas que convivan no fogar. c) A capacidade económica calcularase sumando todas as rendas computables, modificadas á alza pola suma dun 5% do patrimonio neto en cómputo anual, e dividindo o resultado da dita suma entre o total de persoas que convivan no fogar. O Concello de Melide, fará unha revisión anual para a actualización da información relativa á capacidade económica das persoas usuarias do servizo de axuda no fogar, aplicando a tarifa que lle corresponda en función dos seus ingresos económicos. No caso de variar a tarifa con respecto ao ano anterior, cobrarase unha vez comprobada a documentación e comunicado ao perceptor os cambios de tarifa. Para facer dita revisión, a persoa usuaria deberá presentar a documentación requirida polo responsable do servizo do Concello de Melide, dentro do primeiro trimestre do ano, a fin de comprobar os seus datos económicos de xeito actualizado. De non aportar a documentación requirida, sen causa xustificada, procederase a suspensión do servizo, mentres non se achegue dita documentación. A) Para o caso da prestación do servizo ordinario: B) Para o caso da prestación do servizo a persoas en situación de dependencia: 1. No caso de que a capacidade económica da persoa usuaria do servizo de axuda no fogar para persoas dependentes valoradas con dereito de atención recoñecido sexa igual ou inferior ao indicador público de rendas de efectos múltiples (IPREM), quedará exenta da obriga de participar no custo do servizo.2. Nos demais supostos cada entidade local titular do servizo, para facer efectiva a obriga das persoas usuarias de participar no custo do servizo, aplicará a seguinte táboa, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado: 3. Nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao e nivel correspondente, a cantidade por pagar será minorada proporcionalmente á diminución das horas efectivas de servizo.4. En ningún caso o importe da participación económica que deberá ingresar a persoa beneficiaria en concepto de copagamento poderá exceder o 65% do custo do servizo determinado en termos de prezo/hora. Para levar a cabo a prestación deste servizo é preciso dispoñer dun soporte documental, que para o caso é o seguinte: • solicitude (anexo I). • informe médico (anexo II) • Informe social (anexo III). • Contrato entre usuario e concello sobre tarefas a realizar (anexo IV) • baremo para valorar a situación social, económica e familiar (anexo V). • Proxecto de intervención (anexo VI). • Impreso de domiciliación bancaria (anexo VII). No non previsto expresamente no presente Regulamento estarase ao disposto no Decreto 99/2012 da Consellería de Traballo e Benestar e na Orde do 22 de xaneiro de 2009 pola que se regula o servizo de axuda no fogar, da Vicepresidencia da Igualdade e do Benestar. O servizo de axuda no fogar adaptarase en todo momento á normativa vixente en materia de servizos sociais, así como á normativa nacional e autonómica en torno ao sistema nacional de dependencia, procedendo este concello á adaptación do presente regulamento de verse afectado polas modificacións substanciais que se produzan. Queda modificado o actual Regulamento Municipal do servizo de axuda no fogar do Concello de Melide aprobada por acordo plenario do 30 de novembro de 2009 e publicado o 15 de febreiro de 2010 no BOP, unha vez que entre en vigor o presente Regulamento. O presente regulamento entrará en vigor unha vez publicado no Boletín Oficial da Provincia e unha vez transcorrido o prazo ao que se refire o artigo 70.2 en relación co 65.2 da citada Lei 7/1985, e comezará a aplicarse a partir do día seguinte, permanecendo en vigor ata a súa modificación ou derrogación expresa. SOLICITUDE DO SERVIZO DE AXUDA NO FOGAR MUNICIPAL DATOS DA PERSOA REPRESENTANTE OU GARDADOR DE FEITO DATOS DA UNIDADE FAMILIAR SERVIZOS QUE SOLICITO DECLARO: DOCUMENTACIÓN QUE SE ACHEGA INFORME MÉDICO DATOS DA PERSOA SOLICITANTE (marcar cun X) En caso afirmativo indicar cal: 1. SITUACIÓN FÍSICA/SENSORIAL 2. SITUACIÓN PSÍQUICA XUÍZO DIAGNÓSTICO (Especificarase o tratamento e a evolución) Melide, de de 20 Asdo.: INFORME SOCIAL Expediente nº …………………………. Data ……………………………………. Nome e apelidos DNI Domicilio Nacemento EC Profesión Réxime de tenza. Condicións de habitabilidade: Condicións de equipamento: Barreiras arquitectónicas: Horario: Tarefas: Achega económica do beneficiario: Melide, a …… de ………. de 20 Asdo.: A traballadora social Colexiada n.º Reunidos en. o día. dunha parte don/dona.………………………………………. con DNI:………………… E doutra., en calidade de Traballador/a social responsable do servizo de axuda no fogar do concello de.………………………………. ACORDAN: 1. Que a Concello de Melide, prestará o Servizo de Axuda no Fogar (SAF), á persoa arriba citada, dende o día _______ do _________ de 20__. 2. Que a prestación do Servizo de Axuda no Fogar se realizará por un prazo de ___________________________, con posibilidade de prórroga segundo valoración técnica do departamento de Servizos Sociais deste concello.3. Que o SAF se levará a cabo os días da semana ______________________, en horario de________________; por un total de ____ horas semanais.4. Que atendendo á Ordenanza Fiscal municipal que regula as taxas do SAF, e á aplicación do baremo que corresponde, a persoa usuaria comprométese a achegar __________ euros mensuais como contribución ao custe do servizo.5. Que a persoa usuaria acepta domiciliar o abono da taxa do SAF establecido no punto 4º, na entidade bancaria da súa elección, no número de conta autorizada para tal efecto.6. Que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes:  Atencións de carácter persoal  Atencións de carácter apoio psicosocial  Atencións de carácter doméstico  Atencións de carácter socio-educativo  Atencións de carácter técnico e complementario  --------------------------------------------------------------- 7. Que as tarefas que se fixan inicialmente para o desenvolvemento do SAF, e que serán levadas a cabo polo persoal auxiliar do servizo serán as seguintes: 8. Que, así mesmo, a persoa usuaria, a súa familia ou persoas achegadas se comprometen a levar a cabo as seguintes tarefas: 9. Que as modificacións que puidese haber nas condicións inicialmente estipuladas neste contrato, deberán ser recollidas nun documento novo asinado pola persoa usuaria e o/a Traballador/a social responsable do SAF, sendo anexadas ao acordo orixinal.10. Que o servicio se prestará atendendo ás condicións reguladas na normativa autonómica que regula o Servizo de Axuda no Fogar e na ordenanza municipal sobre o SAF, onde están recollidas os dereitos e obrigas da persoa usuaria, baixas temporais e causas de extinción. Ambas partes dan a súa conformidade ó presente contrato de prestación do SAF, e o asinan En ……………………… a …… de ………………………………. de 200…. A persoa usuaria O/a Traballador/a social responsable Táboa de equivalencias b.1 valoración da autonomía persoal (segundo o modelo de informe médico do anexo II) (máximo 10 puntos) b.2 valoración da autonomía funcional (segundo o baremo funcional) Para poder ser valorado deberá de acadar alomenos algún punto neste apartado. Baremo funcional É necesario ter en conta a especial situación de persoas con enfermidades mentais pero con boa mobilización, dado que poden precisar da supervisión para a realización das distintas tarefas. FACTOR-2: APOIO SOCIAL (máximo 10 puntos) FACTOR-3: SITUACIÓN FAMILIAR/SOCIALIZACIÓN MENORES (máximo de 20 puntos) TOTAL PUNTOS SITUACIÓN FAMILIAR/SOCIALIZACIÓN MENORES FACTOR-4: OUTROS ASPECTOS SOCIAIS (máximo 15 puntos) 4.1. Vivenda (máximo 5 puntos) 4.2. Integración no contorno máximo (10 puntos) FACTOR 5.- BAREMO SITUACIÓN ECONÓMICA (máximo 15 ptos) FACTOR 6.- BAREMO OUTROS FACTORES Neste apartado incluiranse, exclusivamente, aquelas situacións non recollidas en ningún dos apartados anteriores que agraven a situación de necesidade. Inclúe variables que determinan, dalgunha maneira, certo grao de necesidade do solicitante. (2 puntos por cada item ) FACTOR 7: VALORACIÓN TECNICA O técnico poderá valorar positivamente a inclusión no programa do SAF aínda cando non reunindo os requisitos establecidos na ordenanza reguladora, considere que a non prestación deste podería conlevar un grave risco de deterioro persoal e familiar do solicitante.” Nº de expediente Intervención nº Data de solicitude Data inicio Sector de referencia Ámbito de atención Nº total de usuarios/as Nome e apelidos Data nacemento DNI Sexo E. C. Proxecto Data do proxecto Data de fin do proxecto Antecedentes relevantes: Tipo de Servizo a prestar: Perfíl dos profesionais: Outros servizos: 3. Existencia doutros Servizos/Apoios prestados a Domicilio Existencia. Servizos e apoios. Nº de horas semanais: 4. Obxectivos específicos e tarefas que se propoñen. Obxectivos do servizo proposto: Tarefas que se realizarán: 5. Periodicidade do seguimento (mínimo bimensual) Técnico responsable Asdo.: PROCEDEMENTO: SERVIZO DE AXUDA NO FOGAR Moi Sres/as. meus: Agradecerei a vostedes que tomen nota de cargar na conta abaixo detallada, os recibos que a nome de:.…………………………………………. Para o seu cobro seranlle presentados de forma mensual polo servizo de axuda no fogar do Concello de Melide. CAIXA OU BANCO……………………….……………….……………………. SUCURSAL……………………………………………………….……………… NÚMERO DE CONTA (tódolos díxitos)…………………………….…………… TITULAR……………………………………………………….……….…………… N. I. F…………………………………………………………………….…………… Melide ……………. de…………………. de ………………. Atentamente saúdao, Asdo:……………………………… PROTOCOLO DE ACTUACION ANTE SITUACIÓNS DE EMERXENCIA Ante incidencias que se produzan no domicilio no transcurso da prestación dos servizos de axuda no fogar ou en situacións que poideran dar lugar a unha ALERTA relacionada tanto coa ausencia dunha persoa usuaria da casa como calquera urxencia sanitaria ou doutro tipo, procederase do seguinte xeito: 1. Se a auxiliar de axuda no fogar chegase ao domicilio e non se atopase ninguén ou non abrisen a porta, deberá esperar 10 minutos de cortesía por se o usuario saíu e non chegou a tempo para o inicio do servizo. Despois dese tempo de espera a auxiliar deberá comunicar coa súa oficina base para proceder a localizar telefónicamente a algún familiar que poda dar razón da ausencia. Neste caso o procedemento de búsqueda remata en canto se lle transmite á familia a incidencia e no momento en que asumen a incidencia. Se non fose viable esta posibilidade, e descartado que acudira a un centro sanitario, a casa de algún veciño ou familiar e tendo a dúbida razoable de que a persoa usuaria puidera estar no interior do domicilio con algún problema que lle imposibilite abrir a porta, o profesional responsable ( dependente do concello ou da empresa concesionaria si fora o caso) se poñerá en contacto coa policía local para comunicar o sucedido e tomar as medidas pertinentes.2. Se se presentase un problema de saúde no transcurso da prestación, a resposta inmediata será chamar ao 061, ou ao 112 e se actuará de acordo as indicacións do persoal cualificado dos devanditos servizos.3. En calquera outra circunstancia de emerxencia se chamará de inmediato ao 112. A continuación, en tódolos casos, a auxiliar chamará á sua oficina base, que contactará coa familia para comunicar o sucedido. Melide, 6 de agosto de 2013 A alcaldesa María Ángeles Vázquez Mejuto